b"\n_START_ARTICLE_\nSayeret Matkal\n_START_SECTION_\nHist\xc3\xb2ria\n_START_PARAGRAPH_\nEl Sayeret Matkal va ser creat en 1957 per l'oficial Abraham Arnan, qui va sol\xc2\xb7licitar a l'Estat Major de les Forces de Defensa d'Israel que cre\xc3\xa9s una unitat que es pogu\xc3\xa9s enviar a territori enemic per realitzar missions secretes d'intel\xc2\xb7lig\xc3\xa8ncia. Els membres de la unitat van ser entrenats per rastrejadors bedu\xc3\xafns. _NEWLINE_La unitat es va formar un any despr\xc3\xa9s que la primera esquadrilla d'helic\xc3\xb2pters de les FDI fos operacional, i ben aviat va comen\xc3\xa7ar la cooperaci\xc3\xb3 entre totes dues unitats. Aquesta cooperaci\xc3\xb3, ha fet possible que els membres del Sayeret Matkal, puguin desplegar-se profundament en territori enemic, m\xc3\xa9s que qualsevol altra unitat de les FDI. _NEWLINE_En 1959, van acceptar a un recluta anomenat Ehud Barak, que va esdevenir el soldat m\xc3\xa9s condecorat d'Israel, per despr\xc3\xa9s convertir-se en el Ramatcal, el comandant en cap de les FDI. Barak va exercir una gran influ\xc3\xa8ncia sobre els Sayeret Matkal. Barak era un soldat summament innovador, carism\xc3\xa0tic i valent. La seva pres\xc3\xa8ncia va inspirar confian\xc3\xa7a en els seus soldats i va donar lloc a un equip amb talent, convertint-los en una for\xc3\xa7a mortal i efica\xc3\xa7.\n_START_SECTION_\nLlegenda urbana\n_START_PARAGRAPH_\nExisteix una llegenda urbana sobre l'anterior Primer Ministre israeli\xc3\xa0 Ariel Sharon, segons la qual aquest pol\xc3\xadtic israeli\xc3\xa0 hauria prestat servei en la unitat Sayeret Matkal. Ariel Sharon va ser comandant de les FDI, en l'any 1953 Sharon va crear la primera unitat de les Forces especials de les FDI, la Unitat 101, molta gent creu equivocadament que Sharon va ser el fundador de la unitat Sayeret Matkal. En l'any 1954, la Unitat 101 va ser integrada en la brigada de paracaigudistes, Sharon era aleshores el comandant de la brigada, tanmateix, Ariel Sharon no va servir mai en la unitat d'elit Sayeret Matkal."